arnastofnun/IGC-2024 huggingface dataset:
S-607/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 24. október 2017, á hendur F-kk-þgf F-kk-þgf K-kk-þgf, kt. 000000-0000, Ásvallagötu 29, Reykjavík, fyrir þjófnaði, með því að hafa aðfararnótt laugardagsins 5. ágúst 2017, brotist inn í eftirfarandi íbúðir í Kópavogi:

1. S….., með því að fara inn um svalarhurð húsnæðisins og stolið þaðan tveimur hringum.

2. K…, með því að brjóta upp baðherbergisglugga húsnæðisins og farið þar inn og stolið þaðan Hugo Boss rakspýra.

Teljast brot þessi varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í júlí 1980. Samkvæmt framlögðu sakavottorði, dagsettu 20. október 2017, hefur hann áður verið fundinn sekur um auðgunarbrot. Með dómi Héraðsdóms Suðurlands, uppkveðnum 23. janúar 2014, var hann dæmdur í 30 daga skilorðsbundið fangelsi fyrir þjófnað. Rauf ákærði skilorð þess refsidóms og var dómurinn tekinn upp og dæmdur með öðrum brotum ákærða í dómi Héraðsdóms Suðurlands, 25. apríl 2014. Þá var ákærði dæmdur í 60 daga fangelsi, skilorðsbundið í tvö ár, fyrir þjófnað með dómi Héraðsdóms Reykjavíkur, uppkveðnum 8. mars 2017. Með brotum þeim sem ákærði er sakfelldur fyrir í þessu máli hefur hann rofið framangreint skilorð dómsins frá 8. mars 2017. Ber því að dæma skilorðsdóminn upp og er ákærða gerð refsing í einu lagi, sbr. 60. gr. og 77. gr. almennra hegningaralaga nr. 19/1940. Ákærði hefur játað brot sín greiðlega á rannsóknarstigi og fyrir dóminum og verður það virt honum til málsbóta. Þykir refsing ákærða hæfilega ákveðin fangelsi í fimm mánuði. Að virtum sakaferli ákærða þykja ekki efni til að skilorðsbinda refsinguna.

Ákærði greiði málsvarnarþóknun skipaðs verjanda síns, G-kk-ef G-kk-ef hrl., 105.400 krónur, að meðtöldum virðisaukaskatti.

Engan annan sakarkostnað leiddi af meðferð málsins.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, F-kk-nf F-kk-nf K-kk-nf, sæti fangelsi í fimm mánuði.

Ákærði greiði málsvarnarþóknun skipaðs verjanda síns, G-kk-ef G-kk-ef hrl., 105.400 krónur.

L-kvk-nf R-kvk-nf S-kvk-nf (sign.)
S-60/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 31. janúar 2017, á hendur A-kk-þgf M-kk-þgf O-kk-þgf, kt. 000000-0000, Dalseli 24, Reykjavík, fyrir eftirtalin umferðarlagabrot framin á árinu 2016:

I.

Laugardaginn 29. október ekið bifreiðinni PV-728, sviptur ökurétti um Seljaskóga við Ásasel í Reykjavík.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 3. gr. laga nr. 24/2007.

II.

Aðfaranótt mánudagsins 19. desember ekið bifreiðinni PV-728, sviptur ökurétti og undir áhrifum áfengis (í blóði mældist vínandamagn 1,83 ‰) vestur Jaðarsel uns akstur bifreiðarinnar var stöðvaður við verslun Krónunnar í Jafnaseli í Reykjavík.

Teljast brot þessi varða við 1. sbr. 3. mgr. 45. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997 og 3. gr. laga nr. 24/2007.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í febrúar 1993. Samkvæmt framlögðu sakavottorði, dagsettu 24. janúar 2017, á ákærði að baki nokkurn sakaferil. Með dómi Héraðsdóms Reykjavíkur, uppkveðnum 7. desember 2016, var ákærði fundinn sekur um brot gegn umferðarlögum. Það brot sem ákærði er sakfelldur fyrir í þessu máli samkvæmt I. lið ákæru var framið fyrir uppkvaðningu framangreinds dóms og verður ákærði því dæmdur hegningarauki í samræmi við 78. gr. almennra hegningarlaga nr. 19/1940, hvað það brot varðar.

Við ákvörðun refsingar er miðað við að ákærði sé nú í sjötta sinn fundinn sekur um að aka undir áhrifum áfengis og í fjórða og fimmta sinn fundinn sekur um að aka sviptur ökurétti.

Með hliðsjón af dómvenju, greiðlegri játningu ákærða og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í sex mánuði.

Með vísan til lagaákvæða í ákæru, einkum 3. mgr. 101. gr. umferðarlaga nr. 50/1987, er ævilöng ökuréttarsvipting ákærða áréttuð.

Ákærði greiði 24.255 krónur í sakarkostnað.

Af hálfu ákæruvaldsins flutti málið E-kk-nf S-kk-nf fulltrúi.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, A-kk-nf M-kk-nf O-kk-nf, sæti fangelsi í sex mánuði.

Áréttuð er ævilöng svipting ökuréttar ákærða.

Ákærði greiði 24.255 krónur í sakarkostnað.

L-kvk-nf R-kvk-nf S-kvk-nf
S-620/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 7. nóvember sl., á hendur J-kk-þgf S-kk-þgf, kt. 000000-0000, Mávahlíð 33, Reykjavík, fyrir umferðarlagabrot í Reykjavík með því að hafa að kvöldi laugardagsins 13. maí 2017 ekið bifreiðinni UL-947 sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 16 ng/ml) um Ljósheima uns aksturinn var stöðvaður við Ljósheima 34, og í sama skipti haft í vörslum sínum í bifreiðinni 1,57 g af marijúana sem lagt var hald á.

Telst þetta varða við 1. og 2. mgr. 45. gr. a. og 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006, og 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006 og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/ 1974 og 2. mgr. 14. gr. reglugerðar nr. 23/2001.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í júlí 1987. Hinn 23. október 2015 var hann fundinn sekur um hegningarlagabrot og dæmdur í 30 daga fangelsi, skilorðsbundið í þrjú ár. Með brotum sínum nú hefur ákærði rofið framangreint skilorð og verður refsingin því tekin upp og ákærða dæmd refsing í einu lagi, sbr. 60. gr. almennra hegningarlaga nr. 19/1940. Samkvæmt framlögðu sakavottorði hefur ákærði í tvígang gengist undir sektarrefsingu með lögreglustjórasátt vegna aksturs undir áhrifum áfengis og/eða ávana- og fíkniefna.

Með hliðsjón af framangreindu, dómvenju og að teknu tilliti til 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 60 daga.

Með vísan til lagaákvæða í ákæru, einkum 3. mgr. 101. gr. umferðarlaga nr. 50/1987, er ákærði sviptur ökurétti ævilangt frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 1,57 g af marijúana, sem lögregla lagði hald á við rannsókn málsins.

Ákærði greiði 76.971 krónu í sakarkostnað.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, J-kk-nf S-kk-nf, sæti fangelsi í 60 daga.

Ákærði er sviptur ökurétti ævilangt frá birtingu dómsins að telja.

Upptæk eru gerð til ríkissjóðs 1,57 g af marijúana.

Ákærði greiði 76.971 krónu í sakarkostnað.

L-kvk-nf R-kvk-nf S-kvk-nf
S-622/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 7. nóvember 2017, á hendur K-kvk-þgf I-kvk-þgf J-kvk-þgf, kt. 000000-0000, Skipalóni 21, Hafnarfirði, með dvalarstað að Grettisgötu 74, Reykjavík, fyrir eftirtalin umferðarlagabrot í Reykjavík á árinu 2017 með því að hafa:

I.

Að kvöldi laugardagsins 18. mars ekið bifreiðinni ME-172 svipt ökurétti um Eyjabakka þar sem aksturinn var stöðvaður skömmu síðar.

II.

Mánudaginn 27. mars ekið sömu bifreið svipt ökurétti um Grunnslóð á móts við Grandaveg uns aksturinn var stöðvaður skömmu síðar.

III.

Aðfaranótt laugardagsins 15. apríl ekið sömu bifreið svipt ökurétti um Miklubraut inn á Snorrabraut og síðan inn á Eiríksgötu þar sem aksturinn var stöðvaður við Þorfinnsgötu.

Teljast brot í öllum liðum varða við 1. mgr. 48. gr., sbr. 1. mgr. 100. gr., umferðarlaga nr. 50/1987.

Þess er krafist að ákærða verði dæmd til refsingar og til greiðslu alls sakarkostnaðar.

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fædd í febrúar 1991. Í samræmi við framlagt sakavottorð, dagsettu 26. október 2017, er við ákvörðun refsingar miðað við að ákærða sé nú í þriðja sinn fundinn sek um að aka svipt ökurétti.

Með vísan til sakarefni málsins, dómvenju og 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 60 daga.

Engan sakarkostnað leiddi af meðferð málsins.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, K-kvk-nf I-kvk-nf J-kvk-nf, sæti fangelsi í 60 daga.

L-kvk-nf R-kvk-nf S-kvk-nf
S-623/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 7. nóvember 2017, á hendur Þ-kvk-þgf G-kvk-þgf, kt. 000000-0000, Ægissíðu 119, Reykjavík, fyrir umferðarlagabrot í Reykjavík með því að hafa þriðjudaginn 8. ágúst 2017 ekið bifreiðinni TV-600 svipt ökurétti austur Hrefnugötu við Rauðarárstíg uns aksturinn var stöðvaður skömmu síðar.

Telst þetta varða við 1. mgr. 48. gr., sbr. 1. mgr. 100. gr., umferðarlaga nr. 50/1987.

Þess er krafist að ákærða verði dæmd til refsingar og til greiðslu alls sakarkostnaðar.

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fædd í maí 1979. Í samræmi við framlagt sakavottorð, dagsettu 26. október 2017, er við ákvörðun refsingar miðað við að ákærða sé nú í fimmta sinn (fjórða ítrekun) fundin sek um að aka svipt ökurétti.

Með hliðsjón af framangreindu og sakarefni þessa máls þykir refsing ákærðu hæfilega ákveðin fangelsi í 90 daga.

Engan sakarkostnað leiddi af meðferð málsins.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, Þ-kvk-nf G-kvk-nf sæti fangelsi í 90 daga.

L-kvk-nf R-kvk-nf S-kvk-nf

--------------------- --------------------- ---------------------

Rétt endurrit staðfestir,

Héraðsdómi Reykjavíkur, 29. nóvember 2017
S-624/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 7. nóvember 2017, á hendur A-kvk-þgf J-x-x, kt. 000000-0000, Rafstöðvarvegi 41, Reykjavík, fyrir umferðarlagabrot í Reykjavík með því að hafa miðvikuudaginn 2. ágúst 2017 ekið bifreiðinni AE-074 sviptur ökurétti norður Rafstöðvarveg að Sævarhöfða uns aksturinn var stöðvaður skömmu síðar.

Telst þetta varða við 1. mgr. 48. gr., sbr. 1. mgr. 100. gr., umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er háttsemin réttilega heimfærð til refsiákvæða í ákæru.

Ákærði er fæddur í október 1978. Í samræmi við framlagt sakavottorð, dagsettu 26. október 2017, er við ákvörðun refsingar miðað við að ákærði sé nú í þriðja sinn fundinn sekur um að aka sviptur ökurétti.

Með hliðsjón af framangreindu, dómvenju og sakarefni þessa máls þykir refsing ákærða hæfilega ákveðin fangelsi í 30 daga.

Engan sakarkostnað leiddi af meðferð málsins.

Af hálfu ákæruvaldsins flutti málið J-kk-nf S-kk-nf H-kk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, A-x-x J-x-x, sæti fangelsi í 30 daga.

L-kvk-nf R-kvk-nf S-kvk-nf
S-625/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 7. nóvember 2017, á hendur S-x-x C-x-x, kt. 000000-0000, Krókabyggð 9 a, Mosfellsbæ, fyrir eftirtalin umferðarlagabrot í Reykjavík, nema annað sé tekið fram, með því að hafa:

I.

Fimmtudaginn 1. júní 2017 ekið bifreiðinni IL-T52 sviptur ökurétti um Reykjanesbraut á móts við Mjódd uns aksturinn var stöðvaður skömmu síðar.

II.

Föstudaginn 2. júní 2017 ekið sömu bifreið sviptur ökurétti austur Sæbraut við Kirkjusand uns aksturinn var stöðvaður skömmu síðar.

III.

Sunnudaginn 10. september 2017 ekið bifreiðinni AY-320 sviptur ökurétti um Bæjarhraun í Hafnarfirði uns aksturinn var stöðvaður skömmu síðar við Bæjarhraun 20.

Teljast brot í öllum liðum varða við 1. mgr. 48. gr., sbr. 1. mgr. 100. gr., umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í maí 1988. Samkvæmt framlögðu sakavottorði, dagsettu 26. október 2017, hefur hann í tvígang áður verið fundinn sekur um að hafa ekið sviptur ökurétti.

Með hliðsjón af sakarefni þessa máls og ákvæðum 77. gr. laga nr. 19/1940 þykir refsing ákærða hæfilega ákveðin fangelsi í 60 daga.

Engan sakarkostnað leiddi af meðferð málsins.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-x-x C-x-x, sæti fangelsi í 60 daga.

L-kvk-nf R-kvk-nf S-kvk-nf
S-630/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 7. nóvember 2017, á hendur E-x-x L-x-x, kt. 000000-0000, Réttarholtsvegi 3, Reykjavík, fyrir umferðarlagabrot, með því að hafa 23. apríl 2017 ekið bifreiðinni VO-P71 svipt ökuréttindum eftir Miklubraut í Reykjavík, þar sem lögregla stöðvaði aksturinn.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærða verði dæmd til refsingar og greiðslu alls sakarkostnaðar.

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fædd í október 1985. Í samræmi við framlagt sakavottorð, dagsettu 26. október 2017, er við ákvörðun refsingar miðað við að ákærða sé nú í fimmta sinn fundin sek um að aka svipt ökurétti.

Með hliðsjón af framangreindu, sakarefni þessa máls þykir refsing ákærðu hæfilega ákveðin fangelsi í 60 daga.

Engan sakarkostnað leiddi af meðferð málsins.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, E-x-x L-x-x, sæti fangelsi í 60 daga.

L-kvk-nf R-kvk-nf S-kvk-nf
S-653/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 14. nóvember 2017, á hendur D-kvk-þgf M-kvk-þgf, kt. 000000-0000, Aflagranda 39, Reykjavík fyrir þjófnað, með því að hafa föstudaginn 24. febrúar 2017 stolið matvöru að söluandvirði 1.263 kr. í Melabúðinni að Hagamel í Reykjavík.

Telst þetta varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og greiðslu alls sakarkostnaðar.

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Samkvæmt framlögðu sakavottorði, dagsettu 26. október 2017, hefur ákærða þrisvar sinnum áður sætt refsingu og í öll skiptin vegna þjófnaðar.

Með hliðsjón af framangreindu og sakarefni þessa máls þykir refsing ákærðu hæfilega ákveðin fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Engan sakarkostnað leiddi af meðferð málsins.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, D-kvk-nf M-kvk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

L-kvk-nf R-kvk-nf S-kvk-nf
S-65/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 31. janúar 2017, á hendur M-kvk-þgf S-kvk-þgf, kt. 000000-0000, Jörfabakka 28, Reykjavík, fyrir þjófnað, með því að hafa föstudaginn 25. nóvember 2016, í verslun Bónuss, Lóuhólum 2-4, Reykjavík, stolið osti og kerti, samtals að verðmæti kr. 1.756.

Telst brot þetta varða við 1. mgr. 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæðis í ákæru.

Ákærða er fædd í september 1959. Samkvæmt framlögðu sakavottorði, dagsettu 24. janúar 2017, hefur ákærða einu sinni áður verið fundin sek um þjófnað, árið 2013.

Með hliðsjón af framangreindu þykir refsing ákærðu hæfilega ákveðin fangelsi í 30 daga en fresta skal fullnustu refsingarinnar og falli hún niður að liðnum tveimur árum, frá uppkvaðningu dóms þessa að telja, haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Engan sakarkostnað leiddi af meðferð málsins.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, M-kvk-nf S-kvk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

L-kvk-nf R-kvk-nf S-kvk-nf
S-669/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 21. nóvember 2017, á hendur R-kk-þgf R-kk-þgf R-kk-þgf, kt. 000000-0000, Arahólum 4, Reykjavík, fyrir umferðarlaga- brot í Reykjavík með því að hafa aðfaranótt sunnudagsins 2. júlí 2017 ekið bifreiðinni JG-009 sviptur ökurétti og undir áhrifum áfengis (vínandamagn í blóði 1,88‰) suður Hafnarfjarðarveg uns aksturinn var stöðvaður skömmu síðar á Hafnarfjarðarvegi á móts við Fífu.

Telst þetta varða við 1. sbr. 3. mgr. 45. gr. og 1. mgr. 48. gr., sbr. 1. mgr. 100. gr. umferðalaga nr. 50/1987, sbr. 1. gr. laga nr. 48/1997.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru

Ákærði er fæddur í mars 1982. Samkvæmt framlögðu sakavottorði, dagsettu 14. nóvember 2017, gekkst hann undir viðurlagaákvörðun vegna ölvunaraksturs, 2. maí 2006. Þá var ákærða gert að sæta 60 daga fangelsi fyrir að hafa ekið án ökuréttinda og undir áhrifum áfengis með dómi Héraðsdóms Vesturlands, uppkveðnum 11. janúar 2011. Var honum veitt reynslulausn 7. október 2012 í eitt ár á 21 dags eftirstöðvum refsingar.

Með hliðsjón af framangreindu, sakarefni þessa máls og að virtri 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 30 daga.

Með vísan til lagaákvæða í ákæru, einkum 3. mgr. 101. gr. umferðarlaga nr. 50/1987 er áréttuð ævilöng svipting ökuréttar ákærða frá birtingu dóms þessa að telja.

Ákærði greiði 24.255 krónur í sakarkostnað.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, R-kk-nf R-kk-nf R-kk-nf, sæti fangelsi í 30 daga.

Áréttuð er ævilöng svipting ökuréttar ákærða frá birtingu dómsins að telja.

Ákærði greiði 24.255 krónur í sakarkostnað.

L-kvk-nf R-kvk-nf S-kvk-nf